‘બડે બાબુજી ! એ બધું હું નથી જાણતો. પણ સાધુબાબા મને રોજ ધર્મની વાતો કરે છે. માને જેટલી ઔષધિ આપે છે, લેપ કરે છે, તે જડીબુટ્ટી લેવા માટે હું રોજ સાધુબાબા સાથે જંગલમાં જાઉં છું અને વનસ્પતિ શોધતા શોધતા બાબા મને એના જુદા જુદા લાભ વિષે જ્ઞાન આપે છે, તેમણે જ કહ્યું કે ગરમ પાણીના કુંડમાં ગંધક નામનો પદાર્થ હોય છે, તેનાથી શરીરને ઘણાં ફાયદા થાય છે. તેવી જ રીતે ગંગાજીનાં જળમાં કંઈક એવું છે કે જો શ્રદ્ધાથી તેનું માલીશ થાય તો જરૂર રોગ દૂર થાય જ બાબુજી ! ઈશ્વર દયાળુ છે, એ મારી માને સારી કરશે જ.’